- Hindi News
- National
- मकराना परबतसर ट्रैक का सफल निरीक्षण, 22 साल बाद ट्रेन चलने की जगी उम्मीद
मकराना-परबतसर ट्रैक का सफल निरीक्षण, 22 साल बाद ट्रेन चलने की जगी उम्मीद
परबतसरसे मकराना के बीच नए रेलवे ट्रैक पर शीघ्र ही सवारी गाड़ी दौड़ने लगेगी। पश्चिमी रेलवे के चीफ रेलवे सेफ्टी (सीआरएस) मुंबई सुशील चंद्रा मंडल रेल प्रबंधक राहुल कुमार गोयल ने शनिवार को रेलवे स्टेशन पर परबतसर के लिए बिछाए गए नए ट्रैक की पूजा अर्चना की एवं नारियल फोड़ा। पंडित रमाकांत व्यास ने विधिवत रूप से अधिकारियों को पूजा करवाई। इसके बाद अधिकारियों का दल पांच ट्रोलीयों में सवार हुआ।
पंडित व्यास ने सीआरएस की ट्रॉली के टायरों के नीचे नींबू रखे तथा मंत्रोच्चार के साथ ट्रोलीयों को रवाना किया। डीआरएम गोयल रात्रि में ही अपने अधिकारियों के साथ मकराना पहुंच गए थे जबकि सीआरएस चंद्रा सुबह छह बजे स्पेशल ट्रेन से मकराना पहुंचे। उन्होंने अल्प विश्राम के बाद डीआरएम अन्य अधिकारियों से वार्ता की एवं सुबह नौ बजे रेलवे स्टेशन का जायजा लिया।
उन्होंने प्लेटफार्म संख्या दो, रेलवे स्टेशन की व्यवस्थाओं, कंट्रोल रूम आदि का जायजा लिया। इसी प्रकार डीआरएम गोयल ने सुलभ शौचालय अन्य यात्री सुविधाओं की जानकारी ली। सुलभ शौचालय पर ताले लगे हुए थे। वहीं महिला यात्रियों के लिए किसी प्रकार की सुविधा नहीं होने पर डीआरएम ने अधिकारियों से जवाब तलब किया। इस दौरान समाजसेवी गुलाम रसूल सिसोदिया ने डीआरएम गोयल को रेलवे स्टेशन पर सभी तीनों बुकिंग खिड़कियों को चालू रखने, दिल्ली से वाया जोधपुर होते हुए मुंबई की तरफ जाने वाली ट्रेन का मकराना में ठहराव कराने की मांग की।
मकराना. ट्रोली के टायरों के नीचे बतौर शगुन नींबू रखते हुए पंडित व्यास।
घटिया निर्माण पर सीआरएस ने जताई नाराजगी
सीआरएसडीआरएम ने चीफ इंजीनियर अभय कुमार गुप्ता सहित लगभग चार दर्जन अधिकारियों के साथ पांच ट्रोलीयों में सवार होकर मकराना से परबतसर के बीच बिछाए गए ट्रैक का अवलोकन किया। उन्होंने बाइस गोदाम गली से घाट के बालाजी की तरफ जाने वाले मार्ग पर स्थित ओपन रेलवे क्रॉसिंग का अवलोकन किया। अधिकारी वहां पर लगभग पौन घंटे तक रुके। उन्होंने पटरियों, फाटक, निर्मित सड़क का नापचोक किया। इसी प्रकार क्रॉसिंग के दोनों तरफ के संकेतक बोर्ड देखे। क्रॉसिंग पर हाल ही में लाखों की कीमत की सीमेंटेड रोड बनाई गई है। इसके घटिया निर्माण पर सीआरएस सुशील चंद्रा ने गहरी नाराजगी जताई। उन्होंने बारीकी से निरीक्षण करते हुए जिम्मेदार अधिकारियों को कहा कि क्या वे अपने घर पर इस प्रकार का घटिया निर्माण करवाना पसंद करेंगे। उक्त रोड कौनसे क्लास की है इसके बारे में पूछने पर संबंधित अधिकारी बगले झांकने लग गए एवं चुप्पी साध ली। बाद में मेनुअल बुक देखकर उसमें से सड़क के सी या डी क्लास होने की संभावना जताई। परंतु स्पष्ट जवाब नहीं दे पाए। निरीक्षण के दौरान स्थानीय नागरिकों ने सीआरएस डीआरएम को बताया कि क्रॉसिंग पर अंडरब्रिज बनाया जाना प्रस्तावित है। इस मार्ग पर पटरियों के पास से होते हुए घाट के बालाजी की पहाड़ियों की तरफ से बारिश में नाला आता है। जिससे अंडरब्रिज पानी से लबालब भर जाएगा। इसलिए रेलवे क्रॉसिंग को ही यथावत रखा जाए।
tgl_Latn sot_Latn hin_Deva hin_Deva hin_Deva hin_Deva hin_Deva hin_Deva hin_Deva hin_Deva